Hvad er en selvsigneret rodcertifikatmyndighed?
En certifikatmyndighed, der ikke er afhængig af en anden certifikatmyndighed for at blive godkendt, kaldes en “rod-” eller “ankercertifikatmyndighed”. En certifikatmyndighed, der er afhængig af en anden certifikatmyndighed for at blive godkendt, kaldes en “midlertidig” certifikatmyndighed. Godkendelse af en sådan rodcertifikatmyndighed skal ske på andre måder end via et certifikat. Computerens systemsoftware indeholder en liste over acceptable rodcertifikatmyndigheds-id'er, der er forhåndsgodkendt af Apple. Du kan føje flere certifikatmyndigheder til listen vha. programmet Hovednøglering, eller din administrator kan gøre det for dig.

Hvad er en midlertidig certifikatmyndighed?
En certifikatmyndighed, der er afhængig af en anden certifikatmyndighed for at blive godkendt, kaldes en midlertidig certifikatmyndighed. En midlertidig certifikatmyndigheds gyldighed afhænger af den certifikatmyndighed, der udstedte den, og vedkommende myndighed kan gøre myndigheden ugyldig eller tilbagekalde den. Midlertidige certifikatmyndigheder bruges normalt af deres udstedende certifikatmyndighed til at delegere myndighed til en underafdeling af deres aktiviteter, f.eks. en bestemt brug eller en brugerklasse. Hvis du eller dit system godkender en udsteder af en midlertidig certifikatmyndighed, vil den også godkende den midlertidige certifikatmyndighed, medmindre du udtrykkeligt tilsidesætter det. Du kan også overføre godkendelse direkte til en midlertidig certifikatmyndighed uden at godkende udstederen af den; men det omgår gyldighedskontrol på basis af udstederens myndighed. Ved oprettelse af en midlertidig certifikatmyndighed med Certifikatassistent skal der være en eksisterede rod- eller midlertidig certifikatmyndighed (sammen med deres tilsvarende private nøgle) til at signere den.

Hvad betyder “Gør denne CA til standard”?
Når standardcertifikatmyndigheden accepterer anmodninger om signering af certifikater fra brugere, vælges standardcertifikatmyndigheden automatisk på lokalmenuen med tilgængelige certifikatmyndigheder. Når du klikker på “Gør denne CA til standard”, bliver den certifikatmyndighed, du anførte ovenfor, til standardcertifikatmyndigheden.

Hvordan bruges “E-mail fra”?
Når Certifikatassistent har oprettet din certifikatmyndighed, kan du oprette et invitationsarkiv, så brugere kan anmode om et certifikat fra din certifikatmyndighed. Brugerne kan dobbeltklikke på dette invitationsarkiv, hvorefter Certifikatassistent hjælper dem gennem processen med at anmode om et certifikat. Certifikatanmodningen sendes til den e-mailadresse, der anføres her.